turjo4nis/wikipedia-bn-dump-20250701 huggingface dataset:
ডগলাস ম্যাকআর্থার

ডগলাস ম্যাকআর্থার (২৬শে জানুয়ারি, ১৮৮০ – ৫ই এপ্রিল, ১৯৬৪) একজন মার্কিন সামরিক কর্মকর্তা ছিলেন, যিনি মার্কিন যুক্তরাষ্ট্র সেনাবাহিনীর পাঁচ তারকা জেনারেল পদবী পেয়েছিলেন। তিনি প্রথম বিশ্বযুদ্ধে (১৯১৪-১৯১৮) বীরত্বপূর্ণ অবদান রেখেছিলেন এবং দ্বিতীয় বিশ্বযুদ্ধের সময় প্রশান্ত মহাসাগরীয় রণমঞ্চে বিশিষ্ট ভূমিকা পালন করেন। ম্যাকআর্থার তার কাজের জন্য তিনবার মার্কিন যুক্তরাষ্ট্রের সম্মানসূচক পদক মেডেল অভ অনারের জন্য মনোনীত হন এবং শেষ পর্যন্ত ফিলিপাইন অভিযানে সামরিক সেবার জন্য তাঁকে এই পদক প্রদান করা হয়। এর আগে তাঁর পিতা আর্থার ম্যাকআর্থার জুনিয়রও একই পদক পেয়েছিলেন, ফলে তাঁরা ঐ পদকধারী প্রথম পিতা-পুত্র জুটিতে পরিণত হন। যুক্তরাষ্ট্র সেনাবাহিনীর জেনারেল অব দ্য আর্মি বা পাঁচ তারকা জেনারেল পদে উন্নীত হওয়া মাত্র পাঁচ ব্যক্তিদের মধ্যে তিনি একজন এবং একমাত্র মার্কিন সামরিক কর্মকর্তা যাঁকে ফিলিপাইন সেনাবাহিনীর ফিল্ড মার্শাল পদে ভূষিত করা হয়।

জেনারেল ডগলাস ম্যাকআর্থার প্রথম বিশ্বযুদ্ধ এবং দ্বিতীয় বিশ্বযুদ্ধে সেনা নেতৃত্বের জন্য বিশেষ ভাবে স্মরণীয় হয়ে আছেন। তার জন্ম হয়েছিলো ১৮৮০ সালের ২৬শে জানুয়ারী যুক্তরাষ্ট্রের আর্কানসাস অঙ্গরাজ্যে, বাবা ছিলেন যুক্তরাষ্ট্র সেনাবাহিনীর একজন কনিষ্ঠ সদস্য। ডগলাস ম্যাকআর্থার ১৯০৩ সালে মার্কিন সেনাবাহিনীতে কমিশন পেয়েছিলেন এবং দ্বিতীয় বিশ্বযুদ্ধে তার অবদানের জন্য তাকে মার্কিন সরকার পাঁচ তারকা জেনারেল পদে পদোন্নতি দিয়েছিলো। ১৯৩০ সাল থেকে ১৯৩৫ সাল পর্যন্ত ডগলাস ম্যাকআর্থার মার্কিন সেনাবাহিনীর প্রধান কর্মকর্তা (চীফ অব স্টাফ) হিসেবে দায়িত্ব পালন করেছিলেন। ১৯৩৬ সালে ফিলিপাইন সরকার ডগলাসকে সম্মানসূচক ফিল্ড মার্শাল পদবী প্রদান করেছিলো।

ডগলাস ম্যাকআর্থারের বাবার নাম ছিলো আর্থার ম্যাকআর্থার জুনিয়র এবং মার নাম ছিলো ম্যারি পিংকনি হার্ডি যিনি একজন গৃহিণী ছিলেন। ১৮৯৯ সালে ডগলাস ম্যাকআর্থার মার্কিন সেনা একাডেমীতে ক্যাডেট হিসেবে যোগ দিয়েছিলেন, এর আগে তিনি পশ্চিম টেক্সাস মিলিটারি একাডেমীতে পড়তেন। মার্কিন সেনাবাহিনীর নীতি অনুযায়ী পাঁচ তারকা জেনারেল হিসেবে ডগলাস ম্যাকআর্থার ১৯৬৪ সালে তার মৃত্যুর আগ পর্যন্ত সেনাবাহিনীর ইউনিফর্ম পরেছিলেন, তিনি ১৯৪৫ সালের ১৪ আগস্ট থেকে ১৯৫১ সালের ১১ এপ্রিল পর্যন্ত মার্কিন সেনাবাহিনীর দ্য অ্যালাইড পাওয়ার্সের সর্বাধিনায়ক ছিলেন, এবং এটিই ছিলো তার সামরিক জীবনের সর্বশেষ নিয়োগ, তৎকালীন মার্কিন রাষ্ট্রপতি হ্যারি এস. ট্রুম্যানের নির্দেশে জেনারেল ডগলাস সেনাবাহিনী থেকে অবসরে যান এই দিনেই যদিও ১৯৩৭ সালে একবার অবসরে গিয়েছিলেন কিন্তু দ্বিতীয় বিশ্বযুদ্ধ শুরু হয়ে গেলে তাকে সামরিক বাহিনীতে পুনর্বহাল করা হয়েছিলো।

তথ্যসূত্র

মার্কিন জেনারেল
১৮৮০-এ জন্ম
১৯৬৪-এ মৃত্যু
জাপানে মার্কিন প্রবাসী
ফিলিপাইনে মার্কিন প্রবাসী
স্কটিশ বংশোদ্ভূত মার্কিন ব্যক্তি
কংগ্রেশনাল স্বর্ণ পদক প্রাপক
ফিল্ড মার্শাল
ফিলিপাইনের সামরিক ইতিহাস
নিউ ইয়র্কের (অঙ্গরাজ্য) রিপাবলিকান
এয়ার মেডেল প্রাপক
প্রথম বিশ্বযুদ্ধে মার্কিন যুক্তরাষ্ট্রের সেনাবাহিনীর জেনারেল
মার্কিন যুক্তরাষ্ট্রের সেনাবাহিনীর জেনারেল
মার্কিন যুক্তরাষ্ট্রের সামরিক একাডেমীর প্রাক্তন শিক্ষার্থী
মার্ক গেয়ি

আজি কিনাঁকাঁ মার্ক-ইসরাইল গেয়ি (, ; জন্ম: ১৩ জুলাই ২০০০; মার্ক গেয়ি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ক্রিস্টাল প্যালেস এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৫ সালে, গেয়ি ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

প্রারম্ভিক জীবন
আজি কিনাঁকাঁ মার্ক-ইসরাইল গেয়ি ২০০০ সালের ১৩ই জুলাই তারিখে ইংল্যান্ডের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গেয়ি ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় সাত বছরে ৫৯ ম্যাচে অংশগ্রহণ করে ৫টি গোল এবং একটি শিরোপা জয়লাভ করেছেন।

২০২২ সালের ২৬শে মার্চ তারিখে, ডান পায়ে ফুটবল খেলায় পারদর্শী গেয়ি সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ইংল্যান্ড ২–১ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে গেয়ি সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০০-এ জন্ম
জীবিত ব্যক্তি
ইংরেজ ফুটবলার
ফুটবল রক্ষণভাগের খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
পুরুষ ফুটবল রক্ষণভাগের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
কৃষ্ণাঙ্গ ইংরেজ ক্রীড়াবিদ
ইংরেজ খ্রিস্টান
জেমস ওয়ার্ড-প্রোস

জেমস মাইকেল এডওয়ার্ড ওয়ার্ড-প্রোস (, ; জন্ম: ১ নভেম্বর ১৯৯৪; জেমস ওয়ার্ড-প্রোস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ওয়েস্ট হ্যাম ইউনাইটেড এবং ইংল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১০ সালে, ওয়ার্ড-প্রোস ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৭ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১১ ম্যাচে ২টি গোল করেছেন।

প্রারম্ভিক জীবন
জেমস মাইকেল এডওয়ার্ড ওয়ার্ড-প্রোস ১৯৯৪ সালের ১লা নভেম্বর তারিখে ইংল্যান্ডের পোর্টসমাথে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ওয়ার্ড-প্রোস ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১০ সালে তিনি ইংল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় সাত বছরে ৪৯ ম্যাচে অংশগ্রহণ করে ৭টি গোল এবং একটি শিরোপা জয়লাভ করেছেন।

২০১৭ সালের ২২শে মার্চ তারিখে, ২২ বছর, ৪ মাস ও ২১ দিন বয়সে, ডান পায়ে ফুটবল খেলায় পারদর্শী ওয়ার্ড-প্রোস জার্মানির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৮৩তম মিনিটে মধ্যমাঠের খেলোয়াড় জ্যাক লিভারমোরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৭ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি জার্মানি ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ওয়ার্ড-প্রোস সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৪-এ জন্ম
জীবিত ব্যক্তি
ইংরেজ ফুটবলার
ফুটবল মধ্যমাঠের খেলোয়াড়
ইংল্যান্ডের আন্তর্জাতিক ফুটবলার
ওয়েস্ট হ্যাম ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
পুরুষ ফুটবল মধ্যমাঠের খেলোয়াড়
সাউদাম্পটন ফুটবল ক্লাবের খেলোয়াড়
নটিংহ্যাম ফরেস্ট ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
আইভান টনি

আইভান বেঞ্জামিন এলাইজাহ টনি (, ; জন্ম: ১৬ মার্চ ১৯৯৬; আইভান টনি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে সৌদি ক্লাব আল আহলি এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।

প্রারম্ভিক জীবন 
আইভান বেঞ্জামিন এলাইজাহ টনি ১৯৯৬ সালের ১৬ই মার্চ তারিখে ইংল্যান্ডের নর্দ্যাম্পটনে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 

 

১৯৯৬-এ জন্ম
জীবিত ব্যক্তি
ইংরেজ ফুটবলার
ফুটবল ফরোয়ার্ড
উয়েফা ইউরো ২০২৪-এর খেলোয়াড়
নিউক্যাসেল ইউনাইটেড ফুটবল ক্লাবের খেলোয়াড়
উইগান অ্যাথলেটিক ফুটবল ক্লাবের খেলোয়াড়
ব্রেন্টফোর্ড ফুটবল ক্লাবের খেলোয়াড়
বার্নজলি ফুটবল ক্লাবের খেলোয়াড়
শ্রোজব্রি টাউন ফুটবল ক্লাবের খেলোয়াড়
পিটারবরো ইউনাইটেড ফুটবল ক্লাবের খেলোয়াড়
নর্দ্যাম্পটন টাউন ফুটবল ক্লাবের খেলোয়াড়
স্কানথর্প ইউনাইটেড ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
প্রিমিয়ার লিগের খেলোয়াড়
ইংরেজ ফুটবল লিগের খেলোয়াড়
সৌদি পেশাদার লিগের খেলোয়াড়
পুরুষ ফুটবল ফরোয়ার্ড
কৃষ্ণাঙ্গ ইংরেজ ক্রীড়াবিদ
সেন্ট ভিনসেন্ট ও গ্রেনাডাইন বংশোদ্ভূত ইংরেজ ব্যক্তি
জারড বোয়েন

জারড বোয়েন (, ; জন্ম: ২০ ডিসেম্বর ১৯৯৬) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ওয়েস্ট হ্যাম এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

বোয়েন ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
জারড বোয়েন ১৯৯৬ সালের ২০শে ডিসেম্বর তারিখে ইংল্যান্ডের লেমস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০২২ সালের ৪ঠা জুন তারিখে, ২৫ বছর, ৫ মাস ও ১৫ দিন বয়সে, বাম পায়ে ফুটবল খেলায় পারদর্শী বোয়েন হাঙ্গেরির বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১০ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি হাঙ্গেরি ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে বোয়েন সর্বমোট ৪ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৬-এ জন্ম
জীবিত ব্যক্তি
ইংরেজ ফুটবলার
ফুটবল ফরোয়ার্ড
ইংল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
উয়েফা কনফারেন্স লিগ বিজয়ী খেলোয়াড়
ফুটবল উইঙ্গার
পুরুষ ফুটবল ফরোয়ার্ড
হেরিফর্ড ইউনাইটেড ফুটবল ক্লাবের খেলোয়াড়
হাল সিটি এএফসির খেলোয়াড়
জাতীয় লিগের (ইংরেজ ফুটবল) খেলোয়াড়
ইংরেজ ফুটবল লিগের খেলোয়াড়
ফ্রেজার ফরস্টার

ফ্রেজার জেরার্ড ফরস্টার (; জন্ম: ১৭ মার্চ ১৯৮৮; ফ্রেজার ফরস্টার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে গোলরক্ষক হিসেবে খেলেন।

ফরস্টার ২০১৩ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।

প্রারম্ভিক জীবন
ফ্রেজার জেরার্ড ফরস্টার ১৯৮৮ সালের ১৭ই মার্চ তারিখে ইংল্যান্ডের হেক্সামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৩ সালের ১৫ই নভেম্বর তারিখে, ২৫ বছর, ৭ মাস ও ২৯ দিন বয়সে, ডান পায়ে ফুটবল খেলায় পারদর্শী ফরস্টার চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি চিলি ২–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ফরস্টার সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৮৮-এ জন্ম
জীবিত ব্যক্তি
ইংরেজ ফুটবলার
ফুটবল গোলরক্ষক
ইংল্যান্ডের আন্তর্জাতিক ফুটবলার
প্রিমিয়ার লিগের খেলোয়াড়
উয়েফা ইউরোপা লিগ বিজয়ী খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
পুরুষ ফুটবল গোলরক্ষক
ওয়ালজেন্ড বয়েজ ক্লাবের খেলোয়াড়
নিউক্যাসেল ইউনাইটেড ফুটবল ক্লাবের খেলোয়াড়
স্টকপোর্ট কাউন্টি ফুটবল ক্লাবের খেলোয়াড়
ব্রিস্টল রোভার্স ফুটবল ক্লাবের খেলোয়াড়
নরিচ সিটি ফুটবল ক্লাবের খেলোয়াড়
সেল্টিক ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
স্কটীয় পেশাদার ফুটবল লিগের খেলোয়াড়
স্যাম জনস্টোন

স্যামুয়েল লুক জনস্টোন (, ; জন্ম: ২৫ মার্চ ১৯৯৩; স্যাম জনস্টোন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ক্রিস্টাল প্যালেস এবং ইংল্যান্ড জাতীয় দলের হয়ে গোলরক্ষক হিসেবে খেলেন।

২০০৮ সালে, জনস্টোন ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২১ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
স্যামুয়েল লুক জনস্টোন ১৯৯৩ সালের ২৫শে মার্চ তারিখে ইংল্যান্ডের প্রেস্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জনস্টোন ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০০৮ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ছয় বছরে ৩১ ম্যাচে অংশগ্রহণ এবং একটি শিরোপা জয়লাভ করেছেন।

২০২১ সালের ৬ই জুন তারিখে, ২৮ বছর, ২ মাস ও ১২ দিন বয়সে, ডান পায়ে ফুটবল খেলায় পারদর্শী জনস্টোন রোমানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ইংল্যান্ড ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে জনস্টোন সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৩-এ জন্ম
জীবিত ব্যক্তি
ইংরেজ ফুটবলার
ফুটবল গোলরক্ষক
ইংল্যান্ডের আন্তর্জাতিক ফুটবলার
প্রিমিয়ার লিগের খেলোয়াড়
অ্যাস্টন ভিলা ফুটবল ক্লাবের খেলোয়াড়
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
প্রেস্টনের (ল্যাঙ্কাশায়ার) ফুটবলার
পুরুষ ফুটবল গোলরক্ষক
ম্যানচেস্টার ইউনাইটেড ফুটবল ক্লাবের খেলোয়াড়
অল্ডাম অ্যাথলেটিক ফুটবল ক্লাবের খেলোয়াড়
স্কানথর্প ইউনাইটেড ফুটবল ক্লাবের খেলোয়াড়
ইয়োভল টাউন ফুটবল ক্লাবের খেলোয়াড়
ডংকাস্টার রোভার্স ফুটবল ক্লাবের খেলোয়াড়
প্রেস্টন নর্থ এন্ড ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডের আন্তর্জাতিক যুব ফুটবলার
উয়েফা ইউরো ২০২০-এর খেলোয়াড়
নীলিমা দাস

নীলিমা দাস (২৭ মে ১৯৯২ – ১২ ফেব্রুয়ারি ১৯৯৬) ছিলেন বাংলা রঙ্গমঞ্চ ও চলচ্চিত্রের বিশিষ্ট   অভিনেত্রী। নৃত্যগীতেও তিনি  ছিলেন পারদর্শী।

জীবনী

নীলিমা দাসের জন্ম ১৯২৯ খ্রিস্টাব্দের ২৭ মে ব্রিটিশ ভারতের অধুনা পশ্চিমবঙ্গের কলকাতায়। পিতা মথুরানাথ দাস ছিলেন একজন ব্যবসায়ী।   মাতা সুহাসিনী ছিলেন সেকালের খ্যাতনাম্নী অভিনেত্রী। পাঁচ ভাই বোনের মধ্যে নীলিমা ছিলেন দ্বিতীয় সন্তান। পিতার অকাল মৃত্যু হলে তার মা একরকম বাধ্য হয়েই অভিনয়ের জগতে আসেন। মাতার কিন্তু ইচ্ছা ছিল না, নীলিমা অভিনেত্রী হয়। তাই তিনি লেখাপড়া শেখানোর পর রাজকুমার সিং-এর কাছে মণিপুরি নৃত্য শেখান। মাত্র তের বৎসর বয়সে নীলিমা কলকাতার 'নিউ এম্পায়ার' ও 'টাইগার' সিনেমা হলের মঞ্চে তাসের দেশ ও জটায়ু বধ নৃত্যনাট্যে অংশগ্রহণ করেন। এলাহাবাদে অল ইন্ডিয়া মিউজিক কনফারেন্সে নৃত্য পরিবেশন করে তিনি প্রশংসিত হন। সেকালের প্রখ্যাত ইম্প্রেসারিয়ো তথা প্রমোদ পরিবেশক  হরেন ঘোষের দলের সঙ্গে নীলিমা ভারতের নানা স্থানে, এমনকি বিদেশেও ভ্রমণ করেন। পরে অবশ্য তিনি অভিনয় জগতে যুক্ত হন। ১৯৪৭ খ্রিস্টাব্দে ষোল-সতেরো বৎসর বয়সে আসেন চলচ্চিত্র জগতে।  তার প্রথম মুক্তিপ্রাপ্ত চলচ্চিত্র ছিল পরভৃতিকা। কবি ছায়াছবিতে তার অভিনয় ছিল বিশেষ উল্লেখযোগ্য। মানু সেন, তুলসী লাহিড়ী, পশুপতি চট্টোপাধ্যায়, নীরেন লাহিড়ী, উৎপল দত্ত প্রমুখ পরিচালকদের সঙ্গে কাজ করেছেন তিনি। অনধিক ৩৪ টি ছবিতে অভিনয় করেছেন। ১৯৯২ খ্রিস্টাব্দে শেষ মুক্তিপ্রাপ্ত ছবিটি ছিল, অনন্যা।
তার অভিনীত অন্যান্য উল্লেখযোগ্য চলচ্চিত্র হল–
 অরক্ষণীয়া (১৯৪৮), 
 মহাকাল,
 মেঘ (১৯৬১), 
 জীবন সৈকতে (১৯৭২), 
 অমৃত কুম্ভের সন্ধানে (১৯৮২),
চলচ্চিত্রের পাশাপাশি তিনি পেশাদার নাট্যমঞ্চে ও বেতারেও নিয়মিত অভিনয় করতেন। রঙ্গমঞ্চে অভিনয় করেই তিনি বিশিষ্ট অভিনেত্রীর স্বীকৃতি পান। রঙমহলে কবি নাটকে 'বসন'-এর চরিত্রে অভিনয় করে প্রভূত প্রশংসা লাভ করেন।  ১৯৫৮ খ্রিস্টাব্দে উৎপল দত্ত প্রতিষ্ঠিত ইংরেজী নাট্যদল লিটিল থিয়েটার গ্রুপ (এল টি জি) গঠন করলে নীলিমা যুক্ত  হন। <ref name="BanglaCinema100">এই সংস্থার হয়ে নাট্য উৎসবে ওথেলো নাটকে ওথেলোর স্ত্রী 'ডেসডিমোনো' ভূমিকায় নীলিমা অভিনয় করেন। দীর্ঘদিন থিয়েটারের সঙ্গে যুক্ত হয়ে 'কাশী বিশ্বনাথ মঞ্চ', 'স্টার', 'সুজাতা সদন', 'তপন থিয়েটার' মঞ্চে অভিনয় করেছেন।

তার অভিনীত উল্লেখযোগ্য নাটকগুলি হল–
 এল টি জি–
 ছায়ানট
 নীচের মহল
 একেই কি বলে সভ্যতা
 অঙ্গার প্রভৃতি 
পি এল টি–
 টোটা
 সূর্যশিকার
 দাঁড়াও পথিকবর

জীবনাবসান
নীলিমা দাস নৃত্যশিল্পী কল্যাণ দাসকে বিবাহ করেছিলেন। কিডনির রোগে আক্রান্ত হয়েছিলেন নীলিমা। ১৯৯৬ খ্রিস্টাব্দের ১২ ফেব্রুয়ারি কলকাতার নিজ বাসভবনে প্রয়াত হন।

তথ্যসূত্র

১৯২৯-এ জন্ম
১৯৯৬-এ মৃত্যু
কলকাতা জেলার ব্যক্তি
বাঙালি অভিনেত্রী
ভারতীয় অভিনেত্রী
রাজলক্ষ্মী দেবী

রাজলক্ষ্মী দেবী ( ১৯০২ – ২৬ মে ১৯৭২) ছিলেন  ব্রিটিশ ভারতের  আগ্রা ও অবধের যুক্তপ্রদেশে  (অধুনা  উত্তরপ্রদেশে) জন্মগ্রহণকারী প্রখ্যাত অভিনেত্রী। 

১৯৩০ খ্রিস্টাব্দে  কলকাতায় চলে আসেন এবং এই শহরকে নিজের বাড়ি করে নেন। তবে পেশাদারী রঙ্গমঞ্চে যোগ দেওয়ার আগেই তিনি সঙ্গীত ও নৃত্যে প্রশিক্ষিত হন। 
 স্টার থিয়েটারে  রবীন্দ্রনাথের গৃহপ্রবেশ নাটকে প্রথম অভিনয় করেন।  বৈষ্ণবী ভিখারিনির ভূমিকায় অভিনয়ে ও গানে দর্শকসমাজকে মুগ্ধ করেন তিনি।  তারপর থেকে তিনি বাংলা মঞ্চের একজন নিয়মিত অভিনেত্রী হয়ে ওঠেন। নাট্য নিকেতনে (অধুনা বিশ্বরূপা) গোরা নাটকে আনন্দময়ীর চরিত্রে অভিনয় করে রবীন্দ্রনাথের প্রশংসা পান। রবীন্দ্রনাথের এই প্রশংসাই তাকে অভিনেত্রী হিসাবে প্রতিষ্ঠিত করেছিল। অবশেষে তিনি চলচ্চিত্রে যোগ দেন। রঙ্গমঞ্চের মতই চলচ্চিত্র জগতে দুর্দান্তভাবেই শুরু করেন অভিনয়। ১৯৩২ খ্রিস্টাব্দে নিউ থিয়েটার্সের পল্লীসমাজ ছবিতে তার প্রথম অভিনয়। শরৎচন্দ্র চট্টোপাধ্যায় রচিত এই কাহিনীর চিত্ররূপ দিয়েছিলেন নাট্যাচার্য শিশিরকুমার ভাদুড়ী। তিনিই হয়ে যান রাজলক্ষ্মী দেবীর অন্যতম নাট্যগুরু।। আর রাজলক্ষ্মীর অভিনয়ে নিউ থিয়েটার্সের কর্তৃপক্ষ এতটাই আপ্লুত হন যে, তাকে বাঁধা মাইনের শিল্পী করে নেন এবং এর পর থেকে নিউ থিয়েটার্সের সব ছবিতেই তিনি অভিনয় করেন। 
শিশিরকুমারের প্রশিক্ষণে তিনি প্রচুর নাটক এবং চলচ্চিত্রে অভিনয় করেছেন। তিনি মূলত কমিকের পাশাপাশি খল চরিত্রের জন্যই নির্বাচিত হতেন। ১৯৩৯ খ্রিস্টাব্দে তিনি বাংলা রঙ্গমঞ্চ ও চলচ্চিত্রের প্রতিষ্ঠিত অভিনেত্রী হয়ে যান। 

রাজলক্ষ্মীর ১৯৩৩ খ্রিস্টাব্দে প্রথম হিন্দি ছবিতে অভিনয় শুরু হয় প্রখ্যাত পরিচালক দেবকী বসুর হাত ধরে এবং ছবিটি ছিল পুরাণ ভকত। তাছাড়া, শুধু হিন্দি নয়, উর্দু, অসমিয়া, ওড়িয়া ভাষাসহ সারা জীবনে  তিনি আড়াইশো'র বেশি ছবিতে অভিনয় করেছেন এবং তার অভিনীত নাটকের সংখ্যাও পঞ্চাশের বেশি।

সহকর্মীদের কাছে একজন দাপুটে অভিনেত্রী হিসাবে পরিচিতি থাকলেও তিনি ব্যক্তি হিসাবে অত্যন্ত ভদ্র এবং প্রিয় পাত্র ছিলেন সবার।

জীবনাবসান 
১৯৭১ খ্রিস্টাব্দে রাজলক্ষ্মী দেবী জীবন জিজ্ঞাসা ছায়াছবির আউটডোর শ্যুটিং হতে বাড়ি ফেরার পথে পথ দুর্ঘটনার আহত হন এবং তাকে হাসপাতালে ভর্তি হতে হয়। বাড়িতে ফিরলেও সম্পূর্ণ সুস্থ হন নি। নিউমোনিয়া আর অ্যানিমিয়ায় ভুগে বেশ কিছুদিন শয্যাশায়ী হন।  ১৯৭২ খ্রিস্টাব্দের ২৬ মে অসহ্য যন্ত্রণার শেষে ইহলোক ত্যাগ করেন।

তথ্যসূত্র

১৯০২-এ জন্ম
১৯৭৬-এ মৃত্যু
মিরাট জেলার ব্যক্তি
ভারতীয় অভিনেত্রী
২০শ শতাব্দীর ভারতীয় অভিনেত্রী
ভারতীয় মঞ্চ অভিনেত্রী
ব্রিটিশ ভারতের অভিনেত্রী
আল কওলুল বাদিয়ি ফি সালাতি আলা হাবিবি শাফিয়ী

আল কওলুল বাদিয়ি ফি সালাতি আলা হাবিবি শাফিয়ী () () হলো নবী মুহাম্মাদ () এর জন্য প্রার্থনা করার ফজিলত সম্পর্কিত একটি বই। বইটি লিখেছেন ৯ম শতকের মিশরীয় লেখক শামস আল-দিন আল-সাখাভি। বইটি পাঁচটি অধ্যায় ও একটি উপসংহার দ্বারা বিন্যস্ত করা হয়েছে।

বইয়ের বিষয়বস্তু 

 ভূমিকা: বইয়ের ভূমিকায় ভাষাগত এবং পরিভাষাগতভাবে প্রার্থনার সংজ্ঞা রয়েছে। বইয়ের বর্ণনা, টীকা, বইয়ের উদ্দেশ্যে উদ্ধৃতি, আয়াতের সুবিধার সারাংশ দিয়ে এটি শেষ করেছেন। এসব নোট বইয়ের প্রতিটা অধ্যায়ের ভিত্তি হিসাবে কাজ করবে। বইটিতে পাঁচটি অধ্যায় রয়েছে:

 প্রথম অধ্যায়: আল্লাহর রসূলের উপর দো‘আ করার নির্দেশ এবং সেটা কোন পদ্ধতিতে করা যায়, এসবের তার উল্লেখ রয়েছে। রাসুলের উপর প্রচুর পরিমাণে দোয়া পড়ার নির্দেশ দেওয়া হয় এবং তার উপর দোয়া করা হয় এমন মজলিসে উপস্থিত হতে উৎসাহিত করা হয়। লেখক রাসুলের উপর প্রার্থনা করার সর্বোত্তম উপায় এবং এই উপায়ের ফজিলত বর্ণনা করেছেন।
 দ্বিতীয় অধ্যায়: এটা আল্লাহর রাসূলের জন্য দোয়া করার নিয়তে এসেছে। সুন্নি মুসলিমদের উল্লেখ করে বলা হয়, ফেরেশতারা ক্রমাগত তাঁর উপর প্রার্থনা করে থাকে।
 তৃতীয় অধ্যায়: প্রার্থনার কথা স্মরণ করিয়ে দেওয়া হলেও তার জন্য প্রার্থনা না করা এবং রাসুলকে দূরে রাখা। এর ফলে সে দুর্ভাগ্যের শিকার হবে, জান্নাতের পথ ভুলে যাবে, জাহান্নামে প্রবেশ করবে। যারা রাসুলের প্রতি দোয়া থেকে বেখেয়াল থাকে, তাদেরকে নিষ্ঠুর বলে বর্ণনা করা হবে, তাদেরকে তাড়িয়ে দেওয়া হবে। যে ব্যক্তি মজলিসে বসে তার জন্য প্রার্থনা করাকে অবহেলা করে, তার কোন ধর্ম নেই।
 চতুর্থ অধ্যায়: যে রাসুলকে সালাম দেয়, তাকেও সালাম জানানো হয়।
 পঞ্চম অধ্যায়: এটি তার জন্য নির্দিষ্ট সময়ে দোয়া করার বিষয়ে এসেছে। যেমন ওযু শেষ করার সময়, নামাজের সময়, এবং সূর্যাস্তের নামাজের পরে, তাশাহহুদ পাঠকালে, তাহাজ্জুদের নামাজের সময়, মসজিদের পাশ দিয়ে যাওয়ার সময় এবং সেখানে প্রবেশ ও বের হওয়ার সময়। এসব সময় দোয়া করার মধ্যে বরকত রয়েছে।
 উপসংহার: আমলের ফযীলত সম্পর্কে দুর্বল হাদীসের উপর আমল করার বৈধতা রয়েছে। তিনি বইয়ের শেষের দিকে রাসুলের প্রতি সালাম প্রেরণের আরো কিছু বইয়ের নাম উল্লেখ করেছেন। এবং এই বইটি লিখতে যেসকল বইয়ের সাহায্য নিয়েছেন, সেসকল বইয়ের নামও উল্লেখ করেছেন।

পর্যালোচক 

সুন্নি সাহিত্য
মুহাম্মাদের উপর প্রার্থনার বই
আল-সাখাভীর বই
৯ম শতকের বই
আরবি ভাষার বই
ইসলামি সাহিত্য
সা‘আদাত দারাইনি ফি সালাতি আলা সাইয়িদিল কাওনাইনি

সা‘আদাত দারাইনি ফি সালাতি আলা সাইয়িদিল কাওনাইনি () () হলো ইসলামের শেষ নবী মুহাম্মদের জন্য প্রার্থনা সম্পর্কিত একটি বই। বইটি ফিলিস্তিনি লেখক ইউসুফ নাবহানি দ্বারা আরবি ভাষায় লেখা হয়েছে। বইটিতে লেখক নবী মুহাম্মদের জন্য প্রার্থনা করার গুণাবলী সংগ্রহ করেছেন এবং তারপরে প্রার্থনা করার জন্য সত্তরটিরও বেশি সূত্র সংগ্রহ করেছেন। বইটি প্রকাশের পরপরই আরব বিশ্বে বেশ জনপ্রিয়তা লাভ করেছে।

বিষয়বস্তু 
১৯ শতকের লেখক নাবহানী গ্রন্থটি মূলত প্রিয় নবী রাসুল্লাহর প্রতি দরূদ ও সালামের ফজিলত এবং বিভিন্ন দরূদের সংকলন নিয়ে রচনা করেছেন। বইটি বিভিন্ন দেশ ও ভাষা থেকেও প্রকাশিত হয়েছে। আধুনিককালে বইটি ভারতের মারকাজ-ই-আহলে সুন্নাত বরকত-ই-রাজা থেকে ৬৭২ পৃষ্ঠায় প্রকাশিত হয়েছে।

আরো দেখুন 

 আফদাদুল সালাওয়াতি আলা সাইয়্যেদুল সাদাতি
 দলায়েল আন-নুবুওয়াহ
 আল কওলুল বাদিয়ি ফি সালাতি আলা হাবিবি শাফিয়ী

তথ্যসূত্র

বহিঃসংযোগ 
 আর্কাইভ.কম ওয়েবসাইটে সা‘আদাত দারাইনি ফি সালাতি
 শামেলা.অর্গ ওয়েবসাইটে সাআদাত দারাইনি ফি সালাতি 

মুহাম্মাদের উপর প্রার্থনার বই
ইউসুফ নাবহানির বই
আরবি ভাষার বই
আরবি ভাষায় মুহাম্মাদের জীবনীগ্রন্থ
জনপরেড্ডি তারকেশ্বর রাও

জনপরেড্ডি তারকেশ্বর রাও (জন্ম ৭ জানুয়ারি ১৯৮০) একজন ভারতীয় ক্রিকেট স্কোরার এবং আম্পায়ার। তিনি রঞ্জি ট্রফি টুর্নামেন্ট ম্যাচ এবং তিনটি ওডিআই খেলায় অফিসিয়াল স্কোরার হিসেবে দায়িত্ব পালন করেন। অফিসিয়াল স্কোরার হিসেবে তার প্রথম ওডিআই ম্যাচটি ছিল ওয়েস্ট ইন্ডিজের ভারত সফরের সময় ২৪ নভেম্বর ২০০২-এ বিজয়ওয়াড়াতে ৭ম ওডিআই, তার দ্বিতীয় ওডিআই ছিল ৫ এপ্রিল ২০০৫-এ বিশাখাপত্তনমে ভারত সফরের সময় ২য় ওডিআই, এবং তার তৃতীয় ওডিআই ছিল ২০ অক্টোবর ২০১০-এ অস্ট্রেলিয়ার ভারত সফরের সময় বিশাখাপত্তনমে দ্বিতীয় ওডিআই। পরে তিনি মার্কিন যুক্তরাষ্ট্রে চলে যান এবং বর্তমানে উত্তর ক্যারোলিনায় বসবাস করছেন।

তথ্যসূত্র

বহিঃসংযোগ

জীবিত ব্যক্তি
১৯৮০-এ জন্ম
ভারতীয় ক্রিকেট আম্পায়ার
বিশাখাপত্তনমের ক্রিকেটার
জাহিদ বাসারাথ

জাহিদ বাসারাথ (জন্ম ১১ মে ১৯৮৩) একজন ত্রিনিদাদ ও টোবাগো ক্রিকেট আম্পায়ার। তিনি ২০১৬-১৭ আঞ্চলিক চার দিনের প্রতিযোগিতায় ঘরোয়া ম্যাচে দাঁড়িয়েছেন এবং ২০১৭ সালের অক্টোবরে ওয়েস্ট ইন্ডিজ এবং শ্রীলঙ্কার মধ্যকার মহিলাদের একদিনের আন্তর্জাতিকের জন্য অনফিল্ড আম্পায়ার ছিলেন।

তথ্যসূত্র

বহিঃসংযোগ
 

১৯৮৩-এ জন্ম
জীবিত ব্যক্তি
ত্রিনিদাদ ও টোবাগো ক্রিকেট আম্পায়ার
জন্মস্থান অনুপস্থিত (জীবিত ব্যক্তি)
শিলাইদহ কাছারি বাড়ি

শিলাইদহ কাছারি বাড়ি থেকে ঠাকুর পরিবারের জমিদারির কার্যক্রম পরিচালিত হতো। ১৮৯২ সালে এই কাচারি বাড়িটি নির্মিত হয়। এই কাছারি বাড়িটি রবীন্দ্র কাছারি ঘর নামেও পরিচিত।

ইতিহাস 
১৮৯২ সালে  জমির উপর দ্বিতল ভবন বিশিষ্ট কাছারি বাড়িটি নির্মিত হয়। জমি থেকে প্রাপ্ত খাজনা ব্যবস্থাপনা এই কাছারি বাড়ি থেকে পরিচালিত হতো। উল্লেখ্য যে ঠাকুর পরিবার শিলাইদহ কুঠিবাড়ি বসবাসের জন্য ব্যবহার করলেও রবীন্দ্রনাথ ঠাকুর কুঠিবাড়িতে বসেই জমিদারি পরিচালনা করতেন। তিনি বিশেষ কারণ ছাড়া কাছারি বাড়িতে যেতেন না।

রবীন্দ্রনাথ ঠাকুর জমিদারি গ্রহনের পূর্বে কাছারি বাড়ির প্রজা সমাবেশে হিন্দু ও মুসলমানের বসার ব্যবস্থা পৃথক ছিল। রবীন্দ্রনাথ ঠাকুর এই প্রথা বাতিল করেন। জমিদারির খাজনা আদায় ছাড়াও এই ভবনের মাঠে মেলা অনুষ্ঠিত হতো। রবীন্দ্রনাথ ঠাকুর এই মেলা পরিদর্শন করতেন।

ভবনটি কুষ্টিয়া জেলা প্রশাসনের অধীনে ছিল। ২০২০ সালে কুষ্টিয়া জেলা প্রশাসন ভবনটি প্রত্নতত্ত্ব অধিদপ্তরের নিকট হস্তান্তর করে। ভবনটি বেশকিছু দিন শিলাইদহ ইউনিয়নের ভূমি কার্যালয় ছিল। ঝুঁকিপূর্ণ হওয়ার কারণে বর্তমানে ভবনটি পরিত্যক্ত। ২০২৩ সালে মে মাস থেকে প্রত্নতত্ত্ব অধিদপ্তর ভবনটি সংস্কারের কাজ শুরু করে।

গঠনশৈলী 
কাছারি বাড়িতে একটি পুকুর ও স্টাফ কোয়ার্টার রয়েছে। পূর্ব দিকে একটি দিঘি রয়েছে, এই দিঘির পশ্চিম পাড়ে ঘোড়ার আস্তাবল ছিল। আস্তাবলের কিছু ধ্বংসাবশেষ এখনও দৃশ্যমান। নিরাপত্তার স্বার্থে প্রবেশপথে একটি লোহার দরজা নির্মিত হয়েছিল কিন্তু এটিও আর নেই।

দ্বিতল ভবনটির নিচতলায় ৪টি কক্ষ ও উপরের তলায় ৩টি কক্ষ রয়েছে। এর স্থাপত্য নকশা ইন্দো-ইউরোপীয় তবে খুবই সাধারণ। ভবনটি পূর্ব-পশ্চিমে ১৯.৪৭ মিটার দীর্ঘ ও প্রস্থ ৯ মিটার।

গ্রন্থপঞ্জিকা

তথ্যসূত্র 

শিলাইদহ
রবীন্দ্রনাথ ঠাকুর
১৮৯২-এ প্রতিষ্ঠিত
কুষ্টিয়া জেলার দর্শনীয় স্থান
কুষ্টিয়া জেলার প্রত্নতাত্ত্বিক স্থাপনা
১৮৯২-এ ব্রিটিশ ভারতে প্রতিষ্ঠিত
রবীন্দ্রনাথ ঠাকুরের নামাঙ্কিত স্মারক